РЕШЕНИЕ НА КОМИСИЯТА
от 1 август 2008 година
за изменение на Решение 2007/27/ЕО с цел удължаване на периода на прилагането му
(нотифицирано под номер C(2008) 3995)
(текст от значение за ЕИП)
(2008/662/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Договора за присъединяване на България и Румъния,
като взе предвид Акта за присъединяване на България и Румъния, и по-специално член 42 от него,
като има предвид, че:
(1)
Решение 2007/27/ЕО на Комисията от 22 декември 2006 г. за приемане на някои преходни мерки относно доставки на сурово мляко до преработвателни предприятия и преработката на това сурово мляко в Румъния по отношение на изискванията на Регламенти (ЕО) № 852/2004 и (ЕО) № 853/2004 на Европейския парламент и на Съвета (1) установява списък на млекопреработвателните предприятия в Румъния, които отговарят на структурните изисквания, определени в Регламент (ЕО) № 852/2004 („предприятия в съответствие с изискванията“), и на които е разрешено да получават и преработват сурово мляко, което не е в съответствие с изискванията на Регламент (ЕО) № 853/2004 („неотговарящо на изискванията мляко“). Срокът на действие на посоченото решение изтича на 30 юни 2008 г.
(2)
В Румъния се е увеличил делът на суровото мляко, отговарящо на хигиенните изисквания, определени в Регламент (ЕО) № 853/2004, което е доставяно на предприятията в съответствие с изискванията. Въпреки това част от суровото краве мляко, събирано в Румъния, все още не отговаря на изискванията. Следователно е целесъобразно действието на Решение 2007/27/ЕО да бъде продължено.
(3)
Следователно Решение 2007/27/ЕО следва да бъде съответно изменено.
(4)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
В член 7, втора алинея от Решение 2007/27/ЕО датата „30 юни 2008 г.“ се заменя с „31 декември 2009 г.“
Член 2
Адресати на настоящото решение са държавите-членки.
Съставено в Брюксел на 1 август 2008 година.